### **Ministru kabineta rīkojuma projekta**

**„Par valstij piekrītošo nekustamo īpašumu nostiprināšanu zemesgrāmatā uz valsts vārda un pārdošanu”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekta **„Par valstij piekrītošo nekustamo īpašumu nostiprināšanu zemesgrāmatā uz valsts vārda un pārdošanu”** (turpmāk – Rīkojuma projekts) mērķis ir nekustamo īpašumu nostiprināšana zemesgrāmatā uz valsts vārda un pārdošana Publiskas personas mantas atsavināšanas likumā (turpmāk – Atsavināšanas likums) noteiktajā kārtībā.Ar Ministru kabineta rīkojuma spēkā stāšanās brīdi tiks uzsāktas darbības īpašuma tiesību sakārtošanai un ar to saistīto ierakstu veikšanai publiskajos reģistros, kas sniegs tiesisko nodrošinājumu minētā mērķa izpildes uzsākšanai.Rīkojuma projekts stājas spēkā tā parakstīšanas brīdī. |
|   **I. Tiesību akta projekta izstrādes nepieciešamība** |
| 1. | Pamatojums | Atsavināšanas likuma 4.panta pirmā daļa, 5.panta pirmā daļa un 45.panta pirmā daļa. Ministru kabineta 2013.gada 26.novembra noteikumu Nr.1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (turpmāk - Noteikumi Nr.1354) 32.4.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Informācija par Rīkojuma projekta pielikumā ietvertajiem nekustamajiem īpašumiem** 1) Rīgas pilsētas Vidzemes priekšpilsētas tiesa 2018. gada 18. oktobrī lietā Nr.K-30-2372-18/24 (pirmstiesas izmeklēšanas krimināllietas Nr.11517023416) Kriminālprocesa likuma 59.nodaļā noteiktajā kārtībā (Process par noziedzīgi iegūtu mantu) pieņēma lēmumu nekustamo (dzīvokļa) īpašumu (kadastra numurs 0100 913 4717) **Ropažu ielā 98-7, Rīgā,** (turpmāk – Dzīvoklis Nr.7) atzīt par noziedzīgi iegūtu mantu un atdot likumīgajam valdītājam Latvijas Republikai, kuru pārstāv Valsts ieņēmumu dienests (kā bezmantinieku lieta). Lēmums stājās likumīgā spēkā 2018. gada 10. decembrī.Saskaņā ar Nekustamā īpašuma valsts kadastra informācijas sistēmā reģistrētiem datiem Dzīvokļa Nr.7 sastāvā ietilpst dzīvojamo telpu grupa (kadastra apzīmējums 0100 091 0008 001 007) un 3387/78760 kopīpašuma domājamās daļas no divām dzīvojamām mājām (būvju kadastra apzīmējumi 0100 091 0008 001, 0100 091 0008 002), šķūņa (būves kadastra apzīmējums 0100 091 0008 004) un zemes vienības (zemes vienības kadastra apzīmējums 0100 091 0008).Kriminālprocesa likuma (turpmāk – KPL) 634.1 panta piektajā daļas 3.punktā ir noteikts, ka izpildu dokumentu daļā par noziedzīgi iegūtas mantas konfiskāciju nosūta Valsts ieņēmumu dienestam, ja lēmums par noziedzīgi iegūtas mantas konfiskāciju pieņemts šā likuma [59.](https://likumi.lv/ta/id/107820#n59)nodaļā noteiktajā kārtībā un kriminālprocesā cietušais nav pieteicis kaitējuma kompensāciju vai vienīgais cietušajam nodarītā kaitējuma kompensācijas pieteicējs ir valsts. Valsts ieņēmumu dienests ar 2019.gada 28.maija valstij piekritīgās mantas pieņemšanas un nodošanas aktu Nr.021126 Dzīvokli Nr.7 ņēma valsts uzskaitē.Saskaņā ar Rīgas pilsētas zemesgrāmatas nodalījumā Nr.25695-7 esošo informāciju Dzīvoklim Nr.7 reģistrēti apgrūtinājumi:1) atzīme – nekustamam īpašuma uzlikts arests – aizliegums nekustamo īpašumu atsavināta un apgrūtināt ar citām lietu vai saistību tiesībām saskaņā ar KPL 361.pantu;2) noteikts aizliegums bez Valsts ieņēmumu dienesta rakstiskas piekrišanas nekustamo īpašumu atsavināt, dāvināt, sadalīt un apgrūtināt ar lietu tiesībām; 3) atzīme – ķīlas tiesība prasības nodrošināšanai 1962,54 *euro* apmērā Valsts ieņēmumu dienesta labā.Atbilstoši Valsts ieņēmumu dienesta 2019.gada 5.jūlija vēstulē Nr.4.5.1-6/46038 minētajam Rīgas domes Īpašuma departamenta Nekustamā īpašuma pārvalde ar 2019.gada 27.jūnija vēstuli Nr.DINIP-19-408-nd ir atteikusies Dzīvokli Nr.7 pārņemt īpašumā bez atlīdzības.2) Uz Zemgales apgabaltiesas 2010.gada 5.maijā izdotā izpildu raksta krimināllietā Nr.11390009008 pamata izpildīta nekustamā īpašuma (kadastra numurs 9011 001 0231) **Dimžu ielā 5, Kandavā, Kandavas novadā**, (turpmāk – Nekustamais īpašums) konfiskācija valsts labā. Nekustamais īpašums sastāv no dzīvojamās mājas (būves kadastra apzīmējums 9011 001 0231 001) un zemes vienības (zemes vienības kadastra apzīmējums 9011 001 0231). Saskaņā ar Valsts zemes dienesta 2019.gada 20.septembra vēstulē Nr.2-06-R/896 minēto uz zemes vienības (zemes vienības kadastra apzīmējums 9011 001 0231) atrodas šķūnis (būves kadastra apzīmējums 9011 001 0231 002), kura piederība nav noskaidrota. Šķūņa (būves kadastra apzīmējums 9011 001 0231 002) pirmreizējā pilnā tehniskā inventarizācija (kopš 2006.gada 1.janvāra – kadastrālā uzmērīšana) veikta 1988.gada 11.oktobrī, tiesisku piederību apliecinoši dokumenti uzmērīšanas dienā netika uzrādīti, būvei tika fiksēta patvaļīgās būvniecības pazīme.2011.gada 8.jūlijā Zemgales apgabaltiesas (116.iecirknis) zvērināta tiesu izpildītāja Andžela Vaitovska ar nodošanas-pieņemšanas aktu Nr.99 izpildu lietā Nr. 558/2010 valsts labā konfiscēto Nekustamo īpašumu nodeva Valsts ieņēmumu dienestam. Valsts ieņēmumu dienesta Nodokļu parādu piedziņas pārvalde ar 2011.gada 8.jūlija valstij piekritīgās mantas pieņemšanas un nodošana aktu Nr.006191 valsts labā konfiscēto Nekustamo īpašumu ņēma valsts uzskaitē.Atbilstoši Kandavas pilsētas zemesgrāmatas nodalījumā Nr.339 esošai informācijai Nekustamam īpašumam reģistrēts apgrūtinājuma atzīme – saskaņā ar KL 318., 361.pantu nodrošināta iespējamā mantas konfiskācija krimināllietā – uzlikts arests uz Nekustamo īpašumu. Kandavas novada dome ar 2012.gada 29.marta lēmumu (protokols Nr.3, 45.§) nolēma nepārņemt Nekustamo īpašumu un atzīt par spēku zaudējušu 2012.gada 23.februāra lēmumu (protokols Nr.2, 74.§) par Nekustamā īpašuma pārņemšanu.**II Turpmākā rīcība**Saskaņā ar Atsavināšanas likuma 45.panta pirmo daļu valsts dzīvojamo māju, kā arī dzīvokļa īpašumu vispirms piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja mēneša laikā attiecīgā pašvaldības dome nav pieņēmusi lēmumu vai atsakās pārņemt valsts dzīvojamo māju vai dzīvokļa īpašumu savā īpašumā, to atsavina šajā likumā noteiktajā kārtībā. Ievērojot to, ka pašvaldības atteicās pārņemt īpašumā Rīkojuma projekta pielikumā norādītos nekustamos īpašumus, tie ir atsavināmi, ievērojot Atsavināšanas likuma 5.panta pirmajā daļā noteikto nosacījumu, ka atļauju atsavināt valsts nekustamo īpašumu dod Ministru kabinets.Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011.gada 1.februāra noteikumu Nr.109. „Kārtība, kādā atsavināma publiskās personas manta” 12. punkts noteic, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Atsavināšanas likumā noteiktajā kārtībā.Noteikumu Nr.1354 32.4.apakšpunkts nosaka, ka Valsts ieņēmumu dienests, pamatojoties uz Ministru kabineta rīkojumu, bez maksas nodod Possessor valdījumā pēc Publiskas personas mantas atsavināšanas likumu atsavināšanai nododamās valstij piekritīgās dzīvojamās mājas, valstij piederošās kopīpašuma daļas valsts un kādas citas personas kopīpašumā esošajās viendzīvokļa dzīvojamās mājās, dzīvokļu īpašumos un dzīvokļu īpašumus, ja mēneša laikā pēc Valsts ieņēmumu dienesta informācijas saņemšanas attiecīgā pašvaldības dome nav pieņēmusi lēmumu vai atsakās tos pārņemt.**Rīkojuma projekt**s paredz, ka Valsts ieņēmumu dienests nodos un Possessor pārņems Rīkojuma pielikumā norādītos nekustamos īpašumus valdījumā, ievērojot Noteikumu Nr.1354 32.4. apakšpunktu. Vienlaikus Rīkojuma projekts paredz uzdot Valsts ieņēmumu dienestam, pamatojoties uz KPL 356.panta 11 daļu, Noziedzīgi iegūtas mantas konfiskācijas izpildes likuma 37.panta divpadsmito daļu un Civilprocesa likuma (turpmāk - CPL) 572.2 pantu, iesniegt zemesgrāmatā nostiprinājuma lūgumu ar lūgumu:1) dzēst nekustamiem īpašumiem zemesgrāmatā ierakstītās aizlieguma atzīmes un apgrūtinājumus, tajā skaitā ķīlas tiesības prasības nodrošinājuma atzīmi, atzīmes par aresta uzlikšanu un piedziņas vēršanu;2) dzēst personu, kuru manta pakļauta konfiskācijas izpildei, īpašuma tiesības uz nekustamiem īpašumiem;3) ierakstīt zemesgrāmatā atzīmi, ka nekustamie īpašumi ir konfiscētā manta, kas piekrīt valstij. Saskaņā ar KPL 356.panta 1.1 daļā noteikto, ja manta atzīta par noziedzīgi iegūtu, tai uzliktais arests, apgrūtinājumi, aizliegumi un ķīlas tiesības, tai skaitā visi uz publiskajā reģistrā reģistrējamu mantu ierakstītie apgrūtinājumi un aizlieguma atzīmes, ir dzēšamas.Atbilstoši Kriminālprocesa likuma 634.1 panta divpadsmitajai daļai nolēmums par noziedzīgi iegūtas mantas konfiskāciju izpildāms Noziedzīgi iegūtas mantas konfiskācijas izpildes likumā vai normatīvajos aktos, kas regulē rīcību ar valstij piekritīgo mantu, noteiktajā kārtībā. Atbilstoši Noziedzīgi iegūtas mantas konfiskācijas izpildes likuma 1.panta otrajai daļai izpildot tiesas nolēmumu par mantas konfiskāciju, piemērojams [Tiesu izpildītāju likums](https://likumi.lv/ta/id/68295-tiesu-izpilditaju-likums) un [Civilprocesa likums](https://likumi.lv/ta/id/50500-civilprocesa-likums), ciktāl šajā likumā nav noteikts citādi. CPL 572.2 pantā noteikts, ka izpildu lietās par mantas konfiskācijas izpildi Valsts ieņēmumu dienestam ir visas šajā likumā noteiktās piedzinēja tiesības un pienākumi. Noziedzīgi iegūtas mantas konfiskācijas izpildes likuma 37.panta divpadsmitajā daļā ietvertas Valsts ieņēmumu dienesta tiesības lūgt, lai tiek dzēstas nekustamajam īpašumam zemesgrāmatā ierakstītās parādu saistības, ķīlas tiesības, prasības nodrošinājuma atzīmes, maksātnespējas atzīmes, piedziņas atzīmes, procesa virzītāju aizliegumi, apgrūtinājumi, kas pieņemti kā nosacījums, īpašumu iegūstot, kā arī ieraksti un atzīmes par nomas, uztura un mantojuma līgumiem, izņemot dzīvojamās telpas īres līgumus.Saskaņā ar likumu “Par nekustamā īpašuma ierakstīšanu zemesgrāmatās” valsts ēkas (būves) ierakstāmas zemesgrāmatā uz valsts vārda attiecīgas valsts institūcijas personā atbilstoši likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8.panta noteikumiem.  Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta astotā daļa nosaka uz valsts vārda atsavināšanu organizējošās institūcijas personā zemesgrāmatā tiek ierakstīti atsavināšanai nodoti valstij piekrītoši neapbūvēti vai apbūvēti zemes gabali, bet šī likuma 6.panta septītā daļa - Ministru kabinets pieņem rīkojumu par zemes piekritību valstij attiecībā uz visām šā likuma 8.pantā minētajām valstij piekrītošajām zemēm.Pēc nekustamo īpašumu ierakstīšanas zemesgrāmatā uz valsts vārda Possessor personā, Possessor, pamatojoties uz Ministru kabineta atļauju un Atsavināšanas likumā noteikto procesuālo kārtību, Rīkojuma projekta pielikumā minētos valsts nekustamos īpašumus pārdos, ievērojot Atsavināšanas likuma 11.panta pirmo daļu, kurā noteikts, ka sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu, mājas lapā internetā un attiecīgās pašvaldības teritorijā izdotajā vietējā laikrakstā, ja tāds ir.  |
| 3. | Projekta izstrādē iesaistītās institūcijas un publiskas personas kapitālsabiedrības | Possessor un Ekonomikas ministrija. |
| 4. | Cita informācija | Nav. |
|   **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz fiziskām un juridiskām personām, kuras izsolē pirks Rīkojuma projektā minētos valsts nekustamos īpašumus. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019 | Turpmākie trīs gadi (euro) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  Nav precīzi aprēķināms |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  Nav precīzi aprēķināms |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  Nav precīzi aprēķināms |  0 |  0 |  0 |  0 |  0 |
| 3.1. valsts pamatbudžets |  0 |  Nav precīzi aprēķināms |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |  0 |  0 |
| 5. Precizēta finansiālā ietekme | 0 | 0 | 0 | 0 | 0 |  0 |   |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Izsoles notiks saskaņā ar Atsavināšanas likuma II nodaļas „Pārdošana izsolē” nosacījumiem. Rīkojuma projektā minēto nekustamo īpašumu atsavināšanas procesa organizatoriskā nodrošinājuma izmaksas, tai skaitā arī izmaksas nekustamā īpašuma ierakstīšanai zemesgrāmatā, tiks segtas no Possessor līdzekļiem.Saskaņā ar Atsavināšanas likuma 47.pantu Rīkojuma projektā paredzētie publiskas personas mantas atsavināšanā iegūtie līdzekļi pēc atsavināšanas izdevumu segšanas tiks ieskaitīti valsts budžetā. Atsavināšanas izdevumu apmēru nosaka Ministru kabineta paredzētajā kārtībā.Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” (turpmāk - Noteikumi Nr.109) 36.2.apakšpunktu uz Rīkojuma pielikumā minēto valsts nekustamo īpašumu attiecināmie atsavināšanas izdevumi ir 50 procenti no realizācijas cenas, bet ne mazāk kā 2130,00 *euro* no realizācijas cenas. Noteikumu Nr.109 37.punktā noteikts, ka ministrijas, tās padotībā esošās iestādes vai kapitālsabiedrības valsts nekustamās mantas atsavināšanā iegūtos līdzekļus, no kuriem atskaitīti šo noteikumu 36.punktā minētie izdevumi, ieskaita valsts pamatbudžeta ieņēmumu kontā mēneša laikā pēc to saņemšanas.  |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
|   **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
|     **VI. Sabiedrības līdzdalība un komunikācijas aktivitātes** |
| Projekts šo jomu neskar. |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Possessor un Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Possessor veiks savas funkcijas, kas noteiktas normatīvajos aktos. Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Rīkojuma projekta izpilde neietekmēs iesaistīto institūciju pieejamos cilvēkresursus. |
| 3. | Cita informācija |  Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

Ekonomikas ministrs R. Nemiro

Vīza: Valsts sekretārs Ē. Eglītis

#### Ozoliņa, 67021390

#### Ludmila.Ozolina@pa.gov.lv

Mālnieks 67013047

Girts.Malnieks@em.gov.lv